<classify> WAZIRI wa Nchi, Ofi si ya Rais Tawala za Mikoa na Serikali, Selemani Jafo ameonya matumizi yasiyofaa kwa fedha zilizotengwa kwa ajili ya uchaguzi wa serikali za mitaa unaotarajia kutumia zaidi ya Sh bilioni 82 na kusisitiza kuwa fedha hizo ni za moto.Aidha, wamewaonya wakurugenzi watakaobainika kuhujumu na kukwamisha uchaguzi kuchukuliwa hatua kali.Jafo aliyasema hayo wakati wa kufungua kikao kazi kilichowakutanisha makatibu tawala wa mikoa, wakurugenzi wa halmashauri na wasimamizi wa uchaguzi. Alisema ni marufuku kwa mkurugenzi kutumia fedha za uchaguzi kinyume na agenda ya uchaguzi na kusisitiza haja ya fedha hizo kutumika kwa wakati.Katibu mkuu amesema kuna fedha za uchaguzi zinakuja na zimeshawafikia, maana yake matumizi ya fedha hizo ni kwa ajili ya kuhakikisha uchaguzi unaenda vizuri.Naomba niwape tahadhari, katika matumizi ya fedha ya uchaguzi, fedha hizi za uchaguzi zinazokuja ni kwa ajili ya uchaguzi, naomba mtu asidanganyike wala kurubunika kwa lolote katika mchakato huu wa uchaguzi, katika fedha za moto hizi fedha za moto kuliko maelezo naomba niwaambie.Kwanza fedha iende kutumika kwa ajili ya ajenda ya uchaguzi, ikatumike kwa wakati unaotakiwa katika uchaguzi, hatutarajii delays ucheleweshwaji wa aina yoyote, hatutarajii matumizi yasiyokusidiwa na uchaguzi... naomba niwaambie matarajio yangu na imani yetu kubwa na ofisi ya rais Tamisemi inasimamia kwa karibu jambo hili:Ni kuwa matumizi ya fedha za uchaguzi zitaenda kama mimi waziri wenu ninavyokusudia, kama Rais alivyokusudia na kama katibu mkuu anavyotoa miongozo ya matumzi ya fedha. Tukifanya haya nadhani hakuna jambo lolote tutakwama katika uchaguzi huu, alisema.Akifafanua zaidi, Jafo alisema fedha zilizopelekwa katika halmashauri zimetolewa kulingana na ukubwa wa halmashauri na vituo vilivyopo katika halmashauri husika.Akitoa onyo kwa wakurugenzi wa halmashauri, Jafo alisema katika halmashauri yoyote kuna mtu amepewa dhamana, wakurugenzi kama accounting officers na kwambaisije ikatokea mkurugenzi wa halmashauri au manispaa au jiji akajiona kuwa yeye sio msimamizi wa uchaguzi kwa hiyo hana la kufanya katika uchaguzi.Kuhusu wasimamizi wa uchaguzi, Jafo aliwasihi kutekeleza majukumu yao kwa weledi na kuhakikisha ratiba ya uchaguzi inafuatwa huku akiwataka kutambua kuwa wasimamizi wanajukumu na mzigo mkubwa.Mimi natamani sana mlioteuliwa kuwa wasimamizi wa uchaguzi mwende vizuri mpaka mmalize vizuri kwa mujibu wa kanuni zetu, alisema.Aidha, Jafo aliwataka makatibu tawala wa mikoa ambao ndio waratibu wakuu wa uchaguzi kuhakikisha wanafuatilia kwa karibu kila tukio.Awali, Katibu Mkuu Tamisemi, Joseph Nyamhanga alisema kikao hicho kinalenga kukumbushana majukumu ya uchaguzi huo.Nyamhanga alisema pia ofisi yake imeratibu upatikanaji wa fedha na tayari zimeshatumwa kwenye Halmashauri kwa ajili ya maandalizi.Aidha, Nyamhanga alisema katika uchaguzi wa mwaka huu inakadiriwa kuwa na vituo vya kupigia kura 110,000.  <topic>: KITAIFA 